Агенцијата за заштита на правото на слободен пристап до информациите од јавен карактер, основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од Здружението на граѓани сопственици на деловен простор во ГТЦ 1973 Скопје, поднесена против Инспекцискиот совет на Република Северна Македонија, Агенцијата за заштита на правото на слободен пристап до информациите од јавен карактер на 16.01.2023 година, го донесе следното

**Р Е Ш Е Н И Е**

Жалбата од Здружението на граѓани сопственици на деловен простор во ГТЦ 1973 Скопје, поднесена против Инспекцискиот совет на Република Северна Македонија, заведена во архивата на Агенцијата за заштита на правото на слободен пристап до информации од јавен карактер под бр. 08-17 на 04.01.2023 година, **СЕ ОТФРЛА како недопуштена**.

**О Б Р А З Л О Ж Е Н И Е**

## Здружението на граѓани сопственици на деловен простор во ГТЦ 1973 Скопје на 31.12.2022 година поднело Барање до Инспекцискиот совет на Република Северна Македонија, со кое ја побарало следната информација:

## „Иницијатива донесена под број 06/2022 од 23.02.2022 за координиран инспекциски надзор – записник или наод од инспекциски надзор“.

## На 04.01.2023 година Здружението на граѓани сопственици на деловен простор во ГТЦ 1973 Скопје до Агенцијата за заштита на правото на слободен пристап до информации од јавен карактер достави Жалба, заведена во архивата на Агенцијата под бр.08-17, во која наведува: „немаме одговор од иницијатива поднесена до Инспекциски совет број 06/2022 од 23.02.2022 иако неколку пати по меил пративме ургенција“.

Агенција, преку е-маил заведен под бр.08-17 од 05.01.2023 година, ја препрати Жалбата до Инспекцискиот совет на Република Северна Македонија и побара во рок од 7 дена да се произнесе по истата и до Агенцијата да ги достави сите списи во врска со предмет.

Имателот на информации на дописот на Агенцијата одговори со Произнесување по жалба бр.03-36/2 од 10.01.2023 година, заведен во архивата на Агенцијата под бр.08-17 на 10.01.2023 година. Во Произнесувањето по жалба, меѓу другото, е наведено дека „...на 24.02.2022 година, Здружението на граѓани сопственици на деловен простор во ГТЦ 1973, достави Иницијатива за поведување на координиран инсоекциски надзор, со наш бр.16-275/1 од 24.02.2022 година; и со бр. на подносителот 06/2022 од 23.02.2022 година...Инспекцискиот совет постапуваше врз основа на член 23, став 1, точка 6 од Законот за инспекциски надзор...по истиот предмет постапката е во целост завршена и истиот е затворен на 24.11.2022 година....напоменуваме дека Жалбата доставена до Вашата Агенција...е недопуштена затоа што Инспекцискиот совет во конкретниот случај не постапувал по Барање за пристап до информации од јавен карактер, затоа што Здружението...до Инспекцискиот совет воопшто нема доставено Барање за пристап до информации од јавен карактер во смисла на Законот за слободен пристап до информации од јавен карактер“.

Во прилог на Произнесувањето по жалба до Агенцијата се доставени фотокопии од Иницијативата за поведување на координиран инспекциски надзор бр.16-275/1 од 24.02.2022 година, од Второ дополнување на барање за инспекциски надзор бр.16-275/14 од 23.06.2022 година, од Одговор на иницијатива бр.16-275/4 од 25.02.2022 година, од Одговор на иницијатива бр.16-275/6 од 21.03.2022 година и.т.н.

 Агенцијата за заштита на правото на слободен пристап до информации од јавен карактер ги разгледа сите расположливи списи и постапувајќи по наведената Жалба **истата ја отфрли како недопуштена** поради следното:

Агенцијата за заштита на правото на слободен пристап до информациите од јавен карактер, решавајќи по жалбата на Здружението на граѓани сопственици на деловен простор во ГТЦ 1973 Скопје, заведена кај Барателот со датум 30.12.2022 година, утврди дека Барањето е заведено кај Барателот со датум на 31.12.2022 година, поднесено до Инспекцискиот совет на Република Северна Македонија, не претставува барање за пристап до информации од јавен карактер, туку е барање од надлежност на Инспекцискиот совет на Република Северна Македонија, кој постапувал согласно своите надлежности кои произлегуваат од Законот за инспекциски надзор, а не согласно Законот за слободен пристап до информации од јавен карактер.

Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“. Во конкретниот случај е поднесено барање од надлежноста на Имателот на информации, со кое се бара информација од надлежноста на имателот на информации, а не се бара информација од јавен карактер согласно Законот за слободен пристап до информации од јавен карактер.

Согласно погоренаведеното, Агенцијата му укажува на жалителот, дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во предметите во кои тој се јавува како странка и правната заштита може да ја бара согласно тие закони.

 Согласно погоре наведеното, Агенцијата за заштита на правото на слободен пристап до информации од јавен карактер одлучи како во диспозитивот на ова Решение.

 Ова Решение е конечно во управната постапка и против истото не може да се поднесе жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

|  |  |  |
| --- | --- | --- |
|  |  | **Директор****Пламенка Бојчева** |